
R E F E R A T   D E   A P R O B A R E
pentru modificarea Hotărârii Consiliului Local nr. 155/2025 privind aprobarea Documentației tehnico-economice, faza DALI, a indicatorilor tehnico- economici 
[bookmark: _Hlk209443894]și a Devizului general pentru obiectivul de investiții ”Înființare Centru 
Comunitar prin reconversia Platformei E.M. Țebea din
 municipiul Brad” astfel cum a fost modificată prin 
Hotărârea Consiliului Local nr. 207/2025


Municipiului Brad a accesat o finanțare nerambursabilă prin Programul Tranziție Justă 2021-2027, Prioritățile 1-6: Atenuarea impactului socio-economic al tranziției la neutralitatea climatică, Acțiunea “Sprijin pentru ecologizarea și reconversia imobilelor afectate de activități economice în declin sau în transformare” pentru proiectul ”Înființare Centru Comunitar prin reconversia Platformei E.M. Țebea din municipiul Brad”.
Urmare adresei ADR Vest privind Solicitarea de clarificări 3 privind cererea de finanțare, înregistrată la Primăria Municipiului Brad sub nr. 52468/12.12.2025, a fost solicitată actualizarea Hotărârii Consiliului Local de aprobare a Documentației tehnico-economice, faza DALI, a  Indicatorilor tehnico-economici și a Devizului general pentru obiectivul de investiții ”Înființare Centru Comunitar prin reconversia Platformei E.M. Țebea din municipiul Brad”, în funcție de modificările aduse acestuia în urma clarificărilor.
Astfel, se va actualiza valoarea totală a bugetului proiectului conform ultimului buget depus. 
Valoarea totală a bugetului proiectului, la depunerea cererii de finanțare, a fost de 39.772.155,08 lei. Ulterior, unele cheltuieli privind auditul financiar și cheltuielile indirecte au fost încadrate pe linii distincte, unele echipamente au fost eliminate, determinând astfel o valoarea actualizată de 39.826.664,79 lei.
În acest sens, Anexa nr. 2  la Hotărârea Consiliului Local nr. 155/2025, astfel cum a fost modificată prin Hotărârea Consiliului Local nr. 207/2025, se va modifica corespunzător.
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 155/2025 privind aprobarea Documentației tehnico-economice, faza DALI, a Indicatorilor tehnico-economici și a Devizului general pentru obiectivului de investiții ”Înființare Centru Comunitar prin reconversia Platformei E.M. Țebea din municipiul Brad” astfel cum a fost modificată prin Hotărârea Consiliului Local nr. 207/2025 și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Ordinului Ministrului Investițiilor și Proiectelor Europene nr. 318/2025 pentru aprobarea Ghidului solicitantului pentru Apelul de proiecte „Sprijin pentru ecologizarea și reconversia imobilelor afectate de activități economice în declin sau în transformare”  aferent Programului Tranziție Justă 2021-2027, Prioritățile 1-6 Atenuarea impactului  socio - economic al tranziției la neutralitatea climatică, Acțiunea „Sprijin pentru ecologizarea și reconversia imobilelor afectate de activități economice în declin sau în transformare”, ale Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare, ale Regulamentului (UE) 2021/1056 al Parlamentului European și al Consiliului din 24 iunie 2021 de instituire a Fondului pentru tranziție justă, cu modificările și completările ulterioare, ale Programului Tranziție Justă  2021- 2027, aprobat prin Decizia nr. C(2024) 7317/15.10.2024 de aprobare a programului „Tranziție Justă”  pentru sprijin din partea fondului pentru o tranziție justă în cadrul obiectivului „Investiții pentru ocuparea forței de muncă și creștere economică” pentru regiunile Dolj, Gorj, Hunedoara, Mureș, Prahova și Galați din România, ale Ordonanței de Urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

